CELEX: 31989L0362
Language: lt
Date: 612144000000
Title: 1989 m. gegužės 26 d. Komisijos direktyva dėl higienos sąlygų pieno gamybos ūkiuose

Svarbus teisinis pranešimas

|

31989L0362

Oficialusis leidinys L 156 , 08/06/1989 p. 0030 - 0032 specialusis leidimas suomių kalba: skyrius 3 tomas 29 p. 0112  specialusis leidimas švedų kalba: skyrius 3 tomas 29 p. 0112 

		Komisijos direktyva1989 m. gegužės 26 d.dėl higienos sąlygų pieno gamybos ūkiuose(89/362/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1985 m. rugpjūčio 5 d. Tarybos direktyvą 85/397/EEB dėl sanitarijos ir gyvūnų sveikatos problemų, turinčių įtakos Bendrijos vidaus prekybai termiškai apdorotu pienu [1], su pakeitimais, padarytais Reglamentu (EEB) Nr. 3768/85 [2], ypač į jos 11 straipsnio 4 dalį,kadangi neapdorotą pieną turi tiekti gamybos ūkiai, atitinkantys Direktyvos 85/397/EEB A priedo VI skyriuje nustatytas bendrąsias higienos sąlygas;kadangi valstybės narės privalo užtikrinti, kad gamybos ūkiai būtų periodiškai tikrinami, siekiant užtikrinti higienos reikalavimų laikymąsi;kadangi norint patikrinti gamybos ūkius, reikia sudaryti bendrąjį higienos kodeksą, nurodantį bendrąsias higienos sąlygas, kurias turi atitikti gamybos ūkiai, ypač patalpų priežiūros ir su melžimo operacijomis susijusias sąlygas;kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisValstybės narės užtikrina, kad pieno gamybos ūkiai atitiktų priede nustatytą bendrąjį higienos kodeksą.2 straipsnis1. Komisija gali parengti rekomendacijas dėl bendrojo higienos kodekso aiškinamųjų raštų.2. Komisija išleidžia šio straipsnio 1 dalyje nurodytas rekomendacijas.3 straipsnisValstybės narės priima įstatymus ir kitus teisės aktus, kurie, įsigalioję iki 1990 m. sausio 1 d., įgyvendina šią direktyvą. Apie tai jos nedelsdamos praneša Komisijai.Pagal pirmą pastraipą patvirtintose nuostatose daroma aiški nuoroda į šią direktyvą.4 straipsnisŠi direktyva skirta valstybėms narėms.Priimta Briuselyje, 1989 m. gegužės 26 d.Komisijos varduRay Mac SharryKomisijos narys[1] OL L 226, 1985 8 24, p. 13.[2] OL L 362, 1985 12 31, p. 8.--------------------------------------------------PRIEDASBENDRASIS HIGIENOS KODEKSAS, KURĮ PRIVALOMA ĮGYVENDINTI GAMYBOS ŪKIUOSEI SKYRIUS Bendrosios patalpų priežiūros sąlygos1. Karvidė, kurioje laikomos karvės, ir jai priklausančios patalpos visuomet privalo būti pakankamai švarios, tvarkingos ir geros būklės.2. Priėjimui prie karvidės ir jai priklausančių patalpų neturi trukdyti mėšlo ar nemalonių medžiagų sankaupų.3. Mėšlas turi būti šalinamas iš mėšlo griovelių taip dažnai, kaip reikia.4. Gardai, kuriuose rišama, turi būti sausi, jei būtina, naudojamas kraikas.5. Melžimo aikštelė, pieno blokas, valymo ir laikymo patalpos bei jų įrengimai visuomet turi būti švarūs, tvarkingi ir geros būklės.6. Karvidės ir joms priklausančios patalpos turi būti dezinfekuojamos taip, kad nekiltų dezinfekantų patekimo į pieną ir pieno užteršimo pavojaus.7. Kiaulių ir paukščių negalima laikyti karvidėje ar patalpose, kuriose melžiamos karvės.8. Būtina kontroliuoti, kad nebūtų musių, graužikų ir kitų kenkėjų.9. Chemikalai, vaistai ir panašios priemonės turi būti laikomos saugioje vietoje.10. Pašarų, kurie gali turėti neigiamą poveikį pienui, negalima laikyti karvidėje.II SKYRIUS Bendrosios melžimo ir pieno tvarkymo įrangos bei indų priežiūros sąlygos1. Melžimo įranga ir indai bei visos jų dalys visuomet turi būti pakankamai švarios ir geros fizinės būklės.2. Išplovus ir išdezinfekavus, melžimo, pieno apdorojimo, laikymo ir transportavimo įrangą bei indus reikia perplauti geriamuoju vandeniu. Indai ir šepečiai turi būti laikomi higieniškai.3. Po plovimo ir dezinfekcijos ištuštintos talpyklos iki kito naudojimo paliekamos atidengtos.III SKYRIUS Bendrosios su melžimo operacijomis susijusios higienos sąlygos1. Kiekviena atskira bandos karvė turi būti identifikuojama kompetentingos institucijos. Karvės turi būti švarios ir gerai prižiūrėtos.2. Iš karto prieš melžimą ir jo metu negalima dirbti jokio darbo, kuris galėtų turėti neigiamą poveikį pienui.3. Prieš pradedant melžti karvę, jos speniai, tešmuo ir, jei būtina, gretimos slėpsnos, šlaunies ir pilvo dalys turi būti švarios.4. Prieš melždamas kiekvieną karvę, melžėjas privalo patikrinti pieno išvaizdą. Jei aptinkama kokia nors fizinė anomalija, tokios karvės pieno tiekti negalima.Klinikinių tešmens ligų požymių turinčias karves reikia melžti paskutines arba atskiru aparatu ar rankomis, ir jų pieno tiekti negalima.5. Pieną duodančioms karvėms skirtus dezinfekuojamuosius spenių skysčius ar purškiklius reikia naudoti tik iš karto po melžimo, išskyrus tuos atvejus, kai oficiali institucija leidžia kitaip. Dezinfekuojamųjų skysčių ar purškiklių sudedamosios dalys turi būti patvirtintos oficialios institucijos.6. Melžiantys ir toliau pieną apdorojantys asmenys turi vilkėti tinkamais švariais melžimui skirtais drabužiais.7. Melžėjai turi plauti rankas tuojau pat prieš pradėdami melžti ir jas išlaikyti kiek įmanoma švaresnės melžimo metu. Šiuo tikslu šalia melžimo vietos turi būti atitinkami įrengimai, kad melžiantys ar pieną apdorojantys asmenys galėtų nusiplauti plaštakas ir rankas.Atviros pjautinės žaizdos ir įbrėžimai turi būti aptvarstyti vandeniui nepralaidžiu tvarsčiu.8. Pieną reikia laikyti iki jis surenkamas pieno bloke ar sandėlyje.9. Pieno blokai turi būti naudojami tik pienui ir melžimo įrenginiams tvarkyti.10. Kibirai su pienu turi būti uždengti tuo metu, kai jie stovi karvidėje ar išnešami į lauką ir pernešami į pieno blokus.11. Jei pienas filtruojamas, naudojami filtrai, priklausomai nuo jų rūšies, turi būti keičiami ar valomi tol, kol pasibaigia jų absorbcinis poveikis. daugiau nepajėgia sugerti. Bet kokiu atveju filtrą reikia keisti ar valyti prieš kiekvieną melžimą. Medžiaginių koštuvų naudoti negalima.--------------------------------------------------